section_heading: Talijanska Formula 4
paragraph_text: Jednako kao i u ADAC Formuli 4, Lando je i u Talijanskoj Formuli 4 2015., nastupao tek povremeno. Sezona se sastojala od sedam rundi, s po tri utrke na svakoj od njih, a Norris se u momčadi Kfzteile24 Mücke Motorsport, natjecanju pridružio na drugoj rundi, koja se vozila na Monzi 30. i 31. svibnja. U tri utrke upisao je odustajanje, peto mjesto i postolje. Nakon što je preskočio treću rundu na Imoli, vratio se na Mugellu, gdje je osvojio bodove u dvije utrke. Utrku na stazi Adria opet preskače, a vraća se na šestu rundu - još jednom na Imoli, gdje osvaja po jedno četvrto i peto mjesto u tri utrke. Imola je bila posljednja utrka na kojoj je Britanac nastupio, jer ga na zadnjoj rundi na Misanu još jednom nije bilo. S osvojenim 51 bodom, Norris je zauzeo 11. mjesto u ukupnom poretku vozača.<ref> Italian Formula 4 Championship 2015 standings Driver Database Pristupljeno 20. veljače 2021.